Miloš Šejn

náhľad|Miloš Šejn: ''Zelený muž'', 2003

**Miloš Šejn** (* 10. august 1947, Jablonec nad Nisou) je český výtvarný umelec, performer a autor (historické aj súčasné prepisy priezvisko: Shein, Schein, Sein, Sejn).

## Život a dielo
Narodil sa 10. augusta 1947 v Jablonci nad Nisou, absolvoval filozofickú fakultu Karlovej univerzity v Prahe v roku 1975 (výtvarná výchovadoc. Zdeněk Sýkora, dejiny umenia a estetikaprof. Petr Wittlich, doc. Miloš Jůzl). V roku 1976 získal doktorát filozofie, v roku 1991 bol menovaný profesorom maliarstva. V rokoch 1992011 pôsobil ako vedúci pedagóg intermediálneho ateliéra na Akadémii výtvarných umení v Prahe a ako hosťujúci pedagóg na Akadémii v Aix-en-Provence, Carrare, Haagu, Ľubľane, Stuttgarte a Viedni.

Miloš Šejn pracuje v oblastiach vizuálneho umenia, performancie, zaoberá sa problematikou vizuálneho vnímania a organizuje workshopy, ako je *Bohemiae Rosa*. Jeho umelecký koncept bol formovaný od mladosti, kedy vykonal množstvo ciest divočinou ako reflexia vnútornej potreby priblížiť sa tajomstvu prírody a sledovaniu zázračnosti, ku ktorej tu dochádza. Od začiatku šesťdesiatych rokov dvadsiateho storočia počas putovania fotografoval, kreslil, zbieral a opisoval svoje pozorovania prírody. V súčasnosti sa zameriava na okamžité kreatívne možnosti, vychádzajúce zo vzťahov historickej humanizovanej krajiny a celistvej prírody. Vedome laboruje oblasťami expresívneho jazyka medzi textom, výtvarnou stopou, telovým pohybom, hlasom a expanziou do priestoru.

Jedna z vrstiev jeho tvorby je v odbornej literatúre označovaná termínmi konceptuálne a postkonceptuálne umenie.

Do medzinárodného kontextu bolo jeho dielo uvedené radom výstav či performancií, napríklad na interdisciplinárnom festivale *Milanopoesia* v milánskom Spazio Ansaldo v roku 1991 či na výstave telového umenia *L'art au Corps* v MAC múzeu Marseille v roku 1997, v Česku na výstave *Tváře* v pražskom Rudolfine v roku 2012, sólovo potom najmä v Galérii ifa v Berlíne v roku 1995, v Kráľovskom múzeu v Uppsale v roku 2010 alebo v Palazzo Grassi v Benátkach roku 2013.

## Literatúra
* Ladislav Kesner: David Michalek – Slow Dancing & Figure Studies / Milos Šein – Vznášení a padání, TROJHALÍ KAROLINA, Ostrava, 2013
* Václav Cílek (ed.), Bohuslav Brosa, Jan K. Čeliš, Věra Jirousová, Ladislav Kesner, Milan Knížák, Stanislav Komárek, Simona Mehnert, Tomáš Pospiszyl, Radoslava Schmelzová, Jiří Valoch, Tomáš Vlček, Miloš Vojtěchovský, Jiří Zemánek: ŠEIN, eBook, BohemiaeRosa Publishers, 2003
* Ladislav Kesner: Being Landscape / Býti Krajinou, Arbor vitae, 2010
* Ladislav Kesner: Faces / Tváře, Galerie Rudolfinum, Praha 2012
* Ladislav Kesner: Archives of perception: The landscape in the processual scrolls of Miloš Šejn, Art 1/2005 - Journal of the Institute for Art History of the Academy of Sciences of the Czech Republic
* Václav Cílek, Jan K. Čeliš (eds.): Archives & Cabinets / Archivy & Kabinety, Muzeum evropského umění, Liberec, 2012
* Simona Mehnert (ed.): Milos Sejn, ifa / Institut für Auslandsbeziehungen, Berlín, 1995
* Milos Šejn (ed.): COLORVM NATVRAE VARITAS, CD ROM, c3 Budapest, 1999

## Iné projekty

## Externé odkazy
* Oficiálne stránky autora
* Miloš Šejn v systéme ARTFACTS
* Videá
* Publikácie / Texty
* Bohemiae Rosa

## Zdroj

Kategória:Českí umelci
Kategória:Českí fotografi
Kategória:Českí konceptuálni umelci